SL Uradni list Evropske unije C 140/27

Objava enotnega dokumenta o označbi porekla ali geografski označbi, registrirani z Uredbo (ES) št. 1107/96 Komisije v skladu z Uredbo (EGS) št. 2081/92 Sveta, na podlagi člena 18(2) Uredbe (ES) št. 1898/2006 Komisije

2013/C 140/12

ENOTNI DOKUMENT

UREDBA SVETA (ES) št. 510/2006

o zaščiti geografskih označb in označb porekla za kmetijske proizvode in živila (1)

„VITELA DE LAFÕES“

ES št.: PT-PGI-0017-0249-20.01.2011

ZGO ( X ) ZOP ( )

1. Ime

„Vitela de Lafões“

2. Država članica ali tretja država

Portugalska

3. Opis kmetijskega proizvoda ali živila

3.1 Vrsta proizvoda

Skupina 1.1 – Sveže meso (in drobovina)

3.2 Opis proizvoda, za katerega se uporablja ime iz 1. točke

Meso, pridobljeno iz razkosanih trupov mladega goveda, samcev in samic, vse do odstavitve (pet do sedem mesecev), pasem „Arouquesa“ in „Mirandesa“ ali križancev teh pasem.

3.3 Surovine (samo za predelane proizvode)

—

3.4 Krma (samo za proizvode živalskega izvora)

Teleta se hranijo z materinim mlekom do zakola (pet do osem mesecev). Poleg materinega mleka tele lahko dobi dopolnilno krmo, ki jo sestavljajo lokalno seno, sveža sezonska trava in koncentrirani proizvodi, proizvedeni na gospodarstvu, predvsem iz koruzne moke.

Matere se hranijo z naravnimi proizvodi, kot so koruza, ljuljka, mehka medena trava, ječmen, trave in seno z namakanih pašnikov, košeničica, navadni uleks, jesenska resa, brnistra, divje trave in grmičje v hribih, oves, rž, slama in seno.

3.5 Posebni proizvodni postopki, ki jih je treba izvajati na opredeljenem geografskem območju

—

3.6 Posebna pravila za rezanje, ribanje, pakiranje itn.

—

3.7 Posebna pravila za označevanje

—

4. Kratka opredelitev geografskega območja

Vse lokalne skupnosti v naslednjih občinah: Oliveira de Frades, Vouzela in São Pedro do Sul.

Lokalne skupnosti: Cedrim in Couto de Esteves v občini Sever do Vouga; Bodiosa et Ribafeita v občini Viseu; Alva in Gafanhão v občini Castro Daire.

5. Povezanost z geografskim območjem

5.1 Posebnosti geografskega območja

Območje Lafões, ki zajema tri pogorja („serras“) vzdolž reke Vouga (Serra do Caramulo, Gralheira in Montemuro), ima vse posebne značilnosti, kar zadeva podnebje, tla in relief. Ima mikroklimo (prehod med morskim in celinskim podnebjem) z razmerami, primernimi za prisotnost nekaterih vrst drevja in razvoj travno-grmovnega rastlinja, kot so košeničica, jesenska resa, navadni uleks in brškin, ki se uporabljajo za pašo in katerih hranilne značilnosti dajo mesu edinstvene lastnosti.

5.2 Posebnosti proizvoda

Glavne značilnosti mesa „Vitela de Lafões“ so naslednje:

— barva: svetlo roza, kar je povezano z maščobo bele barve, ki je enakomerno porazdeljena, in s fino strukturo mišice;

— konsistenca: čvrsto; rahlo vlažno, kar je znamenje njegove sočnosti;

— vonj in okus: vonj in okus sta „edinstvena“ zaradi naravnega hranjenja živali.

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali značilnostjo proizvoda (pri ZGO)

Povezanost geografskega območja s kakovostjo in značilnostmi proizvoda je nastala zaradi tradicionalne reje živali (mater in telet) ter kakovosti pašnikov in pasem, iz katerih se proizvod pridobiva.

Meso „Vitela de Lafões“ je bilo znano že sredi 19. stoletja; njegovo območje razširjenosti je natančno opredelil Silvestre Bernardo de Lima v delu Archivo Rural, zv. 1, leto 1858: „Ta teleta in junice brez primere, pa naj gre za dojence ali za pravkar zaklane živali, so v klavnici zelo iskani in priskrbijo poznano meso, poimenovano ‚vitela de S. Pedro do Sul e de Lafões‘.“

Sklic na objavo specifikacije

(člen 5(7) Uredbe (ES) št. 510/2006 (2))

http://www.gpp.pt/Valor/CE_Vitela_Lafoes.pdf

(1) Nadomeščena z Uredbo (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (UL L 343, 14.12.2012, str. 1).

(2) Prim. opombo 1.